Benoît Tréluyer
**Benoît Tréluyer** (s. 7. joulukuuta, 1976 Alençon) on ranskalainen moottoriurheilija. Hän on voittanut kolmesti Le Mansin 24 tunnin ajon.

Ura
---

Treluyerin ura alkoi motocross ja karting -sarjoissa. Vuonna 1995 Tréluyer aloitti kilpa-uransa Ranskan Formula Renault Campus -sarjassa. Vuonna 1996 hän voitti kilpailuja Ranskan Formula Renault -sarjassa sijoittuen vuonna 1997 sarjan kuudenneksi. Sen jälkeen Tréluyer siirtyi Formula 3:siin vuonna 1998 sijoittuen tulokaskaudellaan loppupisteissä yhdeksänneksi ja seuraavana vuonna sarjan kolmanneksi. Samana vuonna hän voitti Ranskan Paun Grand Prixin.

Vuonna 2000 Tréluyer siirtyi kilpailemaan Aasiaan ja kilpaili Japanin Formula 3 -sarjassa. Vuonna 2001 hän voitti sarjan mestaruuden saavuttaen kaiken kaikkiaan 15 voittoa ja 13 paalupaikkaa 19 kilpailusta. Vuonna 2002 Tréluyer osallistui Le Mansin 24 tunnin ajoon ollen omassa luokassaan kilpailun kolmas. Vuonna 2003 Tréluyer siirtyi Japanin Formula Nippon -sarjaan, jossa sijoittui sarjan toiseksi saavuttaen kaksi voittoa. Vuonna 2006 hän onnistui voittamaan Formula Nippon -sarjan mestaruuden. Samana vuonna Trélyer kilpaili Japanin Super GT -sarjassa. Vuonna 2008 hän voitti sarjan mestaruuden yhdessä Satoshi Motoyaman kanssa.

Vuonna 2010 Trélyer hän sijoittui Le Mansin 24 tunnin kilpailussa toiseksi yhdessä Marcel Fässlerin ja André Lottererin kanssa. Vuonna 2011 he voittivat yhdessä koko kilpailun. Vuonna 2012 Tréluyer kilpaili uudessa FIA World Endurance Championship -sarjassa, jossa hän voitti yhdessä Fässlerin ja Lottererin kanssa sarjan mestaruuden. Samana vuonna he ajoivat toiseen peräkkäiseen voittoon Le Mansin 24 tunnin kilpailussa. Vuonna 2013 Trélyer jatkoi FIA WEC -sarjassa jossa he sijoittuivat sarjan toiseksi. Vuonna 2014 Tréluyer voitti saman porukan kanssa jo kolmannen kerran Le Mansin 24 tunnin kilpailun. Le Mansin ohella Treluyer on ajanut kestävyysajoja myös Endurance- ja Blancpain GT -sarjoissa.

Le Mansin 24 tunnin ajon tulokset
---------------------------------

| Vuosi | Talli | Kanssa-kuljettajat | Auto | Luokka | Kierroksia | Sija | Luokansija |
| --- | --- | --- | --- | --- | --- | --- | --- |
| 2002 | Ranska Equipe de France FFSARanska Oreca | Ranska Jonathan CochetRanska Jean-Philippe Belloc | Chrysler Viper GTS-R | GTS | 326 | 14. | **3.** |
| 2004 | Ranska Pescarolo Sport | Ranska Soheil AyariRanska Érik Comas | Pescarolo C60-Judd | LMP1 | 361 | 4. | 4. |
| 2007 | Ranska Pescarolo Sport | Sveitsi Harold PrimatRanska Christophe Tinseau | Pescarolo 01-Judd | LMP1 | 325 | 13. | 6. |
| 2008 | Ranska Pescarolo Sport | Ranska Christophe TinseauSveitsi Harold Primat | Pescarolo 01-Judd | LMP1 | 362 | 7. | 7. |
| 2009 | Ranska Pescarolo Sport | Ranska Simon PagenaudRanska Jean-Christophe Boullion | Peugeot 908 HDi FAP | LMP1 | 210 | Kesk. | Kesk. |
| 2010 | Saksa Audi Sport Team Joest | Saksa André LottererSveitsi Marcel Fässler | Audi R15 TDI plus | LMP1 | 396 | **2.** | **2.** |
| 2011 | Saksa Audi Sport Team Joest | Saksa André LottererSveitsi Marcel Fässler | Audi R18 TDI | LMP1 | 355 | **1.** | **1.** |
| 2012 | Saksa Audi Sport Team Joest | Saksa André LottererSveitsi Marcel Fässler | Audi R18 e-tron quattro | LMP1 | 378 | **1.** | **1.** |
| 2013 | Saksa Audi Sport Team Joest | Saksa André LottererSveitsi Marcel Fässler | Audi R18 e-tron quattro | LMP1 | 338 | 5. | 5. |
| 2014 | Saksa Audi Sport Team Joest | Saksa André LottererSveitsi Marcel Fässler | Audi R18 e-tron quattro | LMP1-H | 379 | **1.** | **1.** |
| 2015 | Saksa Audi Sport Team Joest | Saksa André LottererSveitsi Marcel Fässler | Audi R18 e-tron quattro | LMP1 | 393 | **3.** | **3.** |
| 2016 | Saksa Audi Sport Team Joest | Sveitsi Marcel FässlerSaksa André Lotterer | Audi R18 | LMP1 | 367 | 4. | 4. |

Lähteet
-------

1. 1 2 3 4 5 6 7 8 9 10 11 12  Benoit Treluyer *Driver Database*. Speedsport Magazine. Viitattu 9.7.2017. (englanniksi)
2. ↑  Audi wins dramatic Le Mans classic *WEC News*.  12.6.2011. Autosport.com. Viitattu 9.7.2017. (englanniksi)
3. ↑  Audi #1 crew claims first hybrid Le Mans 24 Hours win *WEC News*.  17.6.2012. Autosport.com. Viitattu 9.7.2017. (englanniksi)
4. ↑  Audi take hard fought 1-2 finish at Le Mans ahead of Toyota *WEC News*.  15.6.2014. FIA WEC. Viitattu 9.7.2017. (englanniksi)
5. ↑  Watkins, Gary: Shanghai WEC: Toyota wins as Lotterer, Treluyer and Fassler seal crown *WEC News*.  28.10.2012. Autosport.com. Viitattu 9.7.2017. (englanniksi)